Léa Sprunger

Léa Sprunger (sündinud 5. märtsil 1990 Nyonis) on Šveitsi endine kergejõustiklane.

Ta alustas karjääri seitsmevõistlejana ning võitis 2009. aasta Euroopa juunioride meistrivõistlustel seitsmevõistluses kuldmedali.

2011. aastal otsustas ta keskenduda sprindile. 2012. aasta suveolümpiamängudel Londonis osales ta 200 meetri jooksus ja 4×100 meetri teatejooksus. 

2015. aastal otsustas Sprunger keskenduda 400 meetri tõkkejooksule. Ta võitis 2016. aasta Euroopa meistrivõistlustel Amsterdamis Sara Slott Peterseni ja Joanna Linkiewiczi järel pronksmedali.

2017. aasta maailmameistrivõistlustel Londonis pääses ta finaali ja oli viies.

2018. aasta Euroopa meistrivõistlustel Berliinis võitis Sprunger ajaga 54,33 kuldmedali.

2019. aasta Euroopa sisemeistrivõistlustel Glasgow's võitis Sprunger kuldmedali 400 meetri jooksus. Maailmameistrivõistlustel Dohas sai ta 400 meetri tõkkejooksus Šveitsi rekordiga 54,06 4. koha.

Sprunger lõpetas sportlaskarjääri 2021. aasta septembris.

 Isiklikud rekordid 
Väljas
 Ala  Tulemus  Aeg  Koht 100 m jooks  11,34  12. juuli 2014   Bulle 200 m jooks  22,38  17. juuli 2016   Genf 300 m jooks  35,70 NR  25. mai 2017   Langenthal 400 m jooks  50,52 NR  1. juuli 2018   La Chaux-de-Fonds 300 m tõkkejooks  38,93 NR  3. august 2016   Langenthal 400 m tõkkejooks  54,06 NR  4. oktoober 2019   Doha Seitsmevõistlus  5651  29. mai 2011   Götzis
Sees
 Ala  Tulemus  Aeg  Koht 60 m jooks  7,31  15. veebruar 2020   Sankt Gallen 200 m jooks  22,88 NR  18. veebruar 2018   Magglingen 400 m jooks  51,28 NR  15. veebruar 2018   Torun Viievõistlus  4047  19. veebruar 2012   Sankt Gallen
Allikas: Rahvusvaheline Kergejõustikuliit

 Isiklikku 

Léa Sprungeri vanem õde Ellen on samuti kergejõustiklane, seitsmevõistleja.

 Viited 

 Välislingid 


Kategooria:Šveitsi kergejõustiklased
Kategooria:Tõkkejooksjad
Kategooria:Seitsmevõistlejad
Kategooria:Sündinud 1990